Jabuli 1
BUK MUKWOŊO
Jo ma kitgi atir ki jo maraco
1Dano ma kwero lubo tam pa jo maraco,
ma pe lubo kit pa lubalo,
ki ma pe bedo kacel ki luŋala,
bedo ki yomcwiny.
2En maro kwano cik pa Rwot,
en bedo ka lwodo lok i kom cikke dyeceŋ ki dywor.
3-En bedo macalo yat ma odoŋo i ŋet kulu,
ma nyako nyige i karene kikome, ma pote bene pe two woko.
Gin ma en tiyo ducu, en limo iye gum.
4Ento jo maraco pe gitye kit meno;
gin calo cun kal ma yamo kolo tero woko.
5Pi meno jo maraco Gibiŋolo kop loyogi;
ki jo ma lubalo pe gibiribogi ki jo ma kitgi atir.
6Rwot paro pi dano ma kite atir,
ento dano marac birwenyo mere woko matwal.